Pochválený buď Ježiš Kristus!

V súvislosti s pandemickými opatreniami v Cirkvi, Vás prosím o vyhlásenie nasledujúceho oznamu.

Od 1. októbra 2020 vstúpili do platnosti obmedzenia súvisiace s prevenciou pred šírením vírusu COVID-19. Program našej farnosti bude takýto:

* Úmysly svätých omší, ktoré ste nahlásili, budú riadne odslúžené v dohodnutom čase.
* Účasť na jednej svätej omši v jednom čase je obmedzená na **50 účastníkov** (všetkých - vrátane slúžiaceho kňaza, asistencie, kantora, lektorov, veriacich v laviciach). Počas týždňa, myslím, že toto obmedzenie nie je nezvládnuteľné. Problém nastáva v nedeľu, kedy je v kostole viac ľudí.
* V nedeľu (už aj túto – 4.10.2020) budú v Smolníku dve sväté omše a **v Úhornej sa čas sv. omše mení na 9:00 hod.**
* **Smolník - 8:00 – pre seniorov (nad 65 rokov)**
* **Smolník - 10:30 – pre ostatných (hovoríme stále o 50 ľuďoch)**
* **Úhorná – 9:00 hod.**
* Zatiaľ som nenašiel vzorec, ako odrátať 50 ľudí presne, preto rátajte aj s možnosťou, že hoci prídete ku kostolu, dovnútra sa nedostanete :(. 50 ľudí sa vzťahuje na jednu „akciu“ – 50 ľudí spolu – dnu aj von – preto sa nespoliehajte na to, že budeme von :(.
* **Slovenskí biskupi od 1.10.2020 až do odvolania udeľujú všeobecný dišpenz od fyzickej účasti na nedeľných svätých omšiach.**
* Zúčastniť sa na svätých omšiach môžete aj prostredníctvom TV LUX, ale aj na našom [YouTube kanále farnosti Smolník](https://www.youtube.com/channel/UCcoxwfefnvWYbc59sA7mx_g?view_as=subscriber). V prípade, že máte záujem, môžete kliknúť ODOBERAŤ a budete informovaný o plánovanom vysielaní (sv. omše, čítanie Sv. Písma, modlitby chvál …)
* Svätá omša bude tak, ako bola vyhlásená - 18:00 hod.

Ďakujem Vám veľmi pekne.

S pozdravom

Mgr. Martin Keruľ

správca farnosti Smolník